Жоғары білімнің білім беру бағдарламаларын іске асыратын білім беру ұйымдарына оқуға түсу кезінде қабылдау квотасының мөлшерін бекіту туралы
Қазақстан Республикасы Ғылым және жоғары білім министрінің 2023 жылғы 26 шілдедегі № 357 бұйрығы

(2024.16.08. берілген [*өзгерістермен*](http://online.zakon.kz/Document/?doc_id=37913286))

Осы бұйрыққа өзгеріс енгізу туралы Қазақстан Республикасы Ғылым және жоғары білім министрінің 2024 жылғы 31 шілдедегі № 384 [*бұйрығын*](http://online.zakon.kz/Document/?doc_id=39614016) қараңыз (2025 ж. 1 қаңтардан бастап [*қолданысқа енгізіледі*](http://online.zakon.kz/Document/?doc_id=39614016#sub_id=4))

«Қазақстан Республикасы Ғылым және жоғары білім министрлігінің кейбір мәселелері туралы» Қазақстан Республикасы Үкіметінің 2022 жылғы 19 тамыздағы № 580 қаулысымен бекітілген Қазақстан Республикасы Ғылым және жоғары білім министрлігі туралы Ереженің [15-тармағының 2-2) тармақшасын](http://online.zakon.kz/Document/?doc_id=33035284#sub_id=1500) іске асыру мақсатында **БҰЙЫРАМЫН:**

ҚР Ғылым және жоғары білім министрінің 2024.31.07. № 384 [*бұйрығымен*](http://online.zakon.kz/Document/?doc_id=39614016) 1-тармақ жаңа редакцияда (2024 ж. 16 тамыздан бастап қолданысқа енгізілді) ([*бұр.ред.қара*](http://online.zakon.kz/Document/?doc_id=36424806))

1. Бекітілген мемлекеттік білім беру тапсырысынан жоғары білімнің білім беру бағдарламаларын іске асыратын білім беру ұйымдарына оқуға түсу кезінде қабылдау квотасының мөлшері бекітілсін:

1) 2025 ж. 1 қаңтардан бастап [қолданысқа енгізіледі](http://online.zakon.kz/Document/?doc_id=39614016#sub_id=4)

2) 2025 ж. 1 қаңтардан бастап [қолданысқа енгізіледі](http://online.zakon.kz/Document/?doc_id=39614016#sub_id=4)

3) ауылдың әлеуметтік-экономикалық дамуын айқындайтын білім беру бағдарламалары бойынша оқуға ауыл жастары арасынан шыққан азаматтар үшін - 35 пайыз;

4) Қазақстан Республикасының азаматтары болып табылмайтын ұлты қазақ адамдар үшін - 4 пайыз;

5) жетім балалар және ата-аналарының қамқорлығынсыз қалған балалар, сондай-ақ кәмелеттік жасқа толғанға дейін ата-анасынан айырылған немесе ата-анасының қамқорлығынсыз қалған жастар қатарындағы Қазақстан Республикасының азаматтары үшін - 1 пайыз;

6) Қазақстан Республикасының Үкіметі айқындаған өңірлерге қоныс аударған ауыл жастары арасынан шыққан Қазақстан Республикасының азаматтары үшін - 5 пайыз;

7) кәмелетке толмаған төрт және одан көп бала тәрбиелеп отырған отбасылардағы балалар үшін - 5 пайыз;

8) кемінде үш жыл толық емес отбасы мәртебесі бар отбасылардағы балалар үшін - 1 пайыз;

9) 2025 ж. 1 қаңтардан бастап [қолданысқа енгізіледі](http://online.zakon.kz/Document/?doc_id=39614016#sub_id=4)

10) 2025 ж. 1 қаңтардан бастап [қолданысқа енгізіледі](http://online.zakon.kz/Document/?doc_id=39614016#sub_id=4)

2. Қазақстан Республикасы Ғылым және жоғары білім министрлігінің Жоғары және жоғары оқу орнынан кейінгі білім комитеті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасы Әділет министрлігінде мемлекеттік тіркелуін;

2) осы бұйрық ресми жарияланғаннан кейін оны Қазақстан Республикасы Ғылым және жоғары білім министрлігінің ресми интернет-ресурсында орналастыруды;

3) осы бұйрық мемлекеттік [тіркеуден](http://online.zakon.kz/Document/?doc_id=37913286) өткеннен кейін он жұмыс күні ішінде Қазақстан Респуликасы Ғылым және жоғары білім министрлігінің Заң департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

3. Осы бұйрықтың орындалуын бақылау жетекшілік ететін Қазақстан Республикасының Ғылым және жоғары білім вице-министріне жүктелсін.

4. Осы бұйрық алғашқы ресми [жарияланған](http://online.zakon.kz/Document/?doc_id=37913286) күнінен кейін қолданысқа енгізіледі.

|  |  |
| --- | --- |
| **Қазақстан Республикасының** **Ғылым және жоғары білім министрі** | **С. Нурбек** |